[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 26.7.2006

SEK(2006) 1054 endelig

BERETNING FRA KOMMISSIONEN TIL EUROPA-PARLAMENTET OG RÅDET

om udgifterne for EUGFL, Garantisektionen Alarmsystemet nr. 5–6/2006

INDHOLDSFORTEGNELSE

1. INDLEDNING 3

2. BEMÆRKNINGER ANGÅENDE GENNEMFØRELSEN AF 2006-BUDGETTET 3

3. KONKLUSION 4

Indledning

I bilag 1 vises den faktiske budgetgennemførelse i perioden 16. oktober 2005 til 30. april 2006 sammenholdt med udgiftsprofilen ud fra den indikator, der blev fastlagt i henhold til bestemmelserne i artikel 7 i Rådets forordning (EF) nr. 2040/2000 af 26. september 2000 om budgetdisciplin[1].

Bemærkninger angående gennemførelsen af 2006-budgettet

Nedenfor gives en kort beskrivelse af de væsentligste afvigelser mellem den faktiske og den forventede udnyttelsesgrad ifølge indikatoren for de forskellige sektorer i 2006-budgettet (NB: det aktuelle over- (+) eller underforbruget (–) vises i parentes).

Valutafaktorer

Dollarens vekselkurs over for euroen

Udgifterne, der er påløbet i den førnævnte periode, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især korn og sukker, og for nogle former for hjemmemarkedsstøtte såsom bomuldsstøtten påvirkes udgifterne af dollarens vekselkurs over for euroen.

I overensstemmelse med artikel 8, stk. 1, i forordning (EF) nr. 2040/2000 blev det af budgetmyndigheden vedtagne budget opstillet på grundlag af den gennemsnitlige paritetskurs for perioden juli-september 2005 på 1 EUR = 1,22 USD. Det skal bemærkes, at gennemsnitskursen i perioden 1. august 2005 til 30. april 2006 var ca. 1 EUR = 1,21 USD, dvs. omkring 1 % under end den kurs, som blev anvendt ved opstillingen af 2006-budgettet.

Underudgiftsområde 1a: Den fælles landbrugspolitik (ekskl. landdistrikternes udvikling)

Sukker (+ 296,9 mio. EUR)

Mængderne af sukker eksporteret med restitutioner er meget betydelige sammenholdt med de mængder, som er anslået i 2006-budgettet. Dette faktor vil medføre højere udgifter til eksportrestitutioner end normalt trods den samlede nedgang i niveauet for eksportrestitutionerne.

Frugt og grøntsager (– 109,2 mio. EUR)

Medlemsstaterne har afsluttet betalingerne af støtte til forarbejdning af tomater. De har haft lavere udgifter som følge af faldende leverancer til forarbejdningsanlæggene. Desuden ser det ud til, at de betalinger, som medlemsstaterne vil foretage til producentorganisationernes driftsfonde, vil være lavere end budgetteret. På nuværende tidspunkt forventer Kommissionen, at gennemførelsen af denne foranstaltning vil resultere i budgetbesparelser i sektoren for frugt og grøntsager.

Mælk og mejeriprodukter (–104,7 mio. EUR)

Som følge af aktuelle gunstige forhold på de indre og ydre markeder har Kommissionen kunnet nedsætte det generelle niveau for eksportrestitution og hjemmemarkedsstøtte til de forskellige produkter i denne sektor, hvilket giver sig udslag i lavere udgifter. Kommissionen forventer, at dette underforbrug vil fortsætte til udgangen af regnskabsåret.

Direkte støtte (–3 036,3 mio. EUR)

Den nuværende underudnyttelse vedrører primært afkoblet direkte støtte. Det viser, at visse medlemsstater har haft betydelige administrative problemer med at opgøre og udbetale forfalden støtte, og de har derfor ikke været i stand til at holde trit med det betalingsforløb, som indikatoren har peget på. Kommissionen overvåger og ajourfører nøje gennemførelsesforløbet på grundlag af løbende oplysninger fra medlemsstaterne. Selv om det er for tidligt at vurdere det endelige resultat, vil de fleste vanskeligheder formentlig være overvundet i den nærmeste fremtid. Kommissionen er dog ikke i stand til for indeværende at udelukke en underudnyttelse af bevillingerne til denne foranstaltning.

Konklusion

For underudgiftsområde 1a nåede bevillingsforbruget for medlemsstaternes udgifter fra den 16. oktober 2005 til den 30. april 2006 op på 33.137,8 mio. EUR, dvs. 76,6 % af de disponible bevillinger. Det generelle underforbrug af budgetbevillingerne sammenholdt med indikatoren beløb sig til ca. 3.107,5 mio. EUR i samme periode, hvilket primært skyldes gennemførelsen af budgettet for direkte støtte i den nævnte periode.

For underudgiftsområde 1b nåede bevillingsforbruget for medlemsstaternes udgifter fra den 16. oktober 2005 til den 30. april 2006 op på 3.625,1 mio. EUR, dvs. 46,6 % af de disponible bevillinger. På nuværende tidspunkt forventer Kommissionen, at bevillingerne til denne sektor vil blive afholdt som foreslået i 2006-budgettet.

[pic]

[1] EFT L 244 af 29.9.2000, s. 27.